b'\n_START_ARTICLE_\nNacionalno zdru\xc5\xbeenje sodnikov prakti\xc4\x8dnega streljanja Slovenije\n_START_PARAGRAPH_\nNacionalno zdru\xc5\xbeenje sodnikov prakti\xc4\x8dnega streljanja Slovenije (angle\xc5\xa1ko National Range Officer Institute of Slovenia; s kratico NROI) je stalni organ Slovenske zveze za prakti\xc4\x8dno streljanje, ki je po 25. \xc4\x8dlenu statuta zveze v svojih dejanjih avtonomen._NEWLINE_Podro\xc4\x8dje delovanja NROI zajema pravila prakti\xc4\x8dnega streljanja mednarodne konfederacije IPSC, njihovo tolma\xc4\x8denje, izvajanje in nadzor nad izvajanjem v praksi. NROI nima samostojnega ban\xc4\x8dnega ra\xc4\x8duna. Predsednik vodi evidenco o vseh stro\xc5\xa1kih in prihodkih NROI in jo predstavi v svojem poro\xc4\x8dilu skup\xc5\xa1\xc4\x8dini. Sredstva, ki jih pridobi NROI s svojo dejavnostjo, pripadajo SZPS. NROI razpolaga s sredstvi do vi\xc5\xa1ine, odobrene s finan\xc4\x8dnim planom za teko\xc4\x8de leto. \xc4\x8ce NROI s svojim delovanjem pridobi ve\xc4\x8d finan\xc4\x8dnih sredstev, kot je bilo to predvideno v finan\xc4\x8dnem planu, razpolaga s temi prese\xc5\xbenimi sredstvi po potrebi in s soglasjem predsedstva SZPS.'